CELEX: 62018TN0740
Language: sk
Date: 2018-12-18 00:00:00
Title: Vec T-740/18: Žaloba podaná 18. decembra 2018 – Taminco a Arysta LifeScience Great Britain/Komisia

25.2.2019   
            
            
               SK
            
            
               Úradný vestník Európskej únie
            
            
               C 72/35
            
         
      Žaloba podaná 18. decembra 2018 – Taminco a Arysta LifeScience Great Britain/Komisia
      (Vec T-740/18)
      (2019/C 72/44)
      Jazyk konania: angličtina
      
         Účastníci konania
      
      
         Žalobkyne: Taminco BVBA (Gent, Belgicko) a Arysta LifeScience Great Britain Ltd (Edinburgh, Spojené kráľovstvo) (v zastúpení: C. Mereu a M. Grunchard, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil vykonávacie nariadenie Komisie (EÚ) 2018/1500 z 9. októbra 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neobnovuje schválenie účinnej látky tirám (1) a vrátil posúdenie predmetnej aktívnej látky podľa potreby Európskemu úradu pre bezpečnosť potravín (EFSA) a žalovanej,
               
            
                  —
               
               
                  nariadil predĺženie lehoty uplynutia aktívnej látky na účely ich opätovného posúdenia,
               
            
                  —
               
               
                  alternatívne čiastočne zrušil napadnuté nariadenie v rozsahu, v akom zakazuje obnovenie schválenia predmetnej účinnej látky, pokiaľ ide o ošetrovanie osiva, a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú šesť žalobných dôvodov.
      
                  1.
               
               
                  Prvý žalobný dôvod založený na skutočnosti, že napadnuté nariadenie má procesnú vadu, keďže žalovaná nezohľadnila späť vzatie žiadosti zo strany žalobkýň o obnovenie schválenia tirámu na použitie ako postreku listov a zachovania len prihlášky týkajúcej sa ošetrovania semien.
               
            
                  2.
               
               
                  Druhý žalobný dôvod založený na nesprávnom posúdení pri prijatí napadnutého nariadenia.
               
            
                  3.
               
               
                  Tretí žalobný dôvod založený na porušení článku 4 ods. 5 nariadenia (ES) č. 1107/2009 (2) pri prijatí napadnutého nariadenia.
               
            
                  4.
               
               
                  Štvrtý žalobný dôvod založený na skutočnosti, že žalovaný konal ultra vires tým, že preložil návrh týkajúci sa klasifikácie predmetnej účinnej látky.
               
            
                  5.
               
               
                  Piaty žalobný dôvod založený na skutočnosti, že pri prijatí napadnutého nariadenia neboli dodržané práva žalobkýň na obhajobu.
               
            
                  6.
               
               
                  Šiesty žalobný dôvod založený na porušení zásady predbežnej opatrnosti, zásady proporcionality a zásady rovnosti zaobchádzania, ktoré sú základnými zásadami práva Únie, pri prijatí napadnutého nariadenia.
               
            
         (1)  Ú. v. EÚ L 254, 2018, s. 1.
      
         (2)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v EÚ L 309, 2009, s. 1).